b'\n_START_ARTICLE_\nREVY\n_START_PARAGRAPH_\nDanske Fag-, Forsknings- og Uddannelsesbiblioteker (DFFU) udgiver tidsskriftet REVY, der udkommer 4 gange \xc3\xa5rligt i et oplag p\xc3\xa5 knap 1200 eksemplarer.  Tidsskriftet indeholder biblioteksfaglige artikler til debat og nyhedsinformation p\xc3\xa5 forsknings- og uddannelsesbiblioteksomr\xc3\xa5det. Endvidere bringer tidsskriftet foreningsinformation til medlemmerne samt informerer om m\xc3\xb8der, konferencer og kurser._NEWLINE_REVY udgives b\xc3\xa5de som flerfarvet trykt tidsskrift og som Open access-tidsskrift. Tidsskriftet anvender tidsskriftsplatformen Open Journal Systems.'